Gustav Daniel

Gustav Karl Johann Daniel (28. aprill 1855 Vaabina mõis, Urvaste kihelkond – 18. veebruar 1893 Kundi talu, Hurmi mõis, Kanepi kihelkond) oli vallakirjutaja, mesinik ja eesti rahvusliku ärkamisaja tegelane.

Daniel sündis Urvaste kihelkonnas Vaabina mõisas aednik-aidamehe pojana. Ta õppis Rõuge kihelkonnakoolis ja Võru kreiskoolis, misjärel töötas Viitina mõisakirjutaja ja Kooraste vallakirjutajana (1880–1893). Usin, A. (1935). Võrumaa kirjanikke ja nende teoseid. Võru Teataja, 20. november, lk 4.

Daniel osales aktiivselt eesti rahvusliku ärkamisaja sündmustes. Ta oli Eesti Kirjameeste Seltsi liige (1879), Eesti Aleksandrikooli abikomiteede organisaator, rahvaluulekoguja, ajalehe "Sakala" kirjasaatja, C. R. Jakobsoni tuline pooldaja, kihelkonna talupoegade palvekirjade koostaja senaator Manasseinile. Hirvlaane, M. (2000). Kanepi kihelkond 325. Kanepi: AS Võru Täht, lk 25–26, 42. Vares, M. (2004). Katkendid minu mälestustest II. Tuna. Ajalookultuuri Ajakiri, 2004, 4, lk 127, 135.

Daniel tegutses ettevõtlikult ka kohalikus haridus- ja seltsielus. Ta oli Kanepi kihelkonna koolivanem (1881). Lisaks oli ta Kanepi Raamatukogu Seltsi, Kanepi Laulu ja Mängu Seltsi (taas)asutaja ning esimene esimees (1885–1893), Kanepi Seltsimaja ehitamise organiseerija (1887), Kanepi segakoori liige (1884) ja Kanepi kvarteti bass. 

Ta on maetud Kanepi Mäe kalmistule. Kultuuriloolised kalmud Kanepi Mäe kalmistul. Kasutatud 02.05.2025, https://kanepikultuurilugu.blogspot.com/2014_11_01_archive.html

 Isiklikku 
Tema vennad olid kooliõpetaja, velsker Adolf Daniel ja metsandusteadlane Oskar Daniel. Tema vennapoeg oli eesti õigusteadlane ja vandeadvokaat Villem Daniel. Tema õemehed olid kooliõpetaja Hendrik Tõevälja ja Linnamäe mõisa metsaülem Rudolf Berg. Kasesalu, H. (2004). Professor Oskar Daniel. Elu ja töö. Eesti Metsaselts, lk 8. 

 Looming 
 1888 "Viljapuu pidaja"
 1889 "Mesilane. Õpetus, kuidas mesilasi korralikult pidada"
 1896 "Mesi toiduks ja arstirohuks" (avaldatud postuumselt)

Näidend
 1889 "Uhkus tuleb enne langemist"

 Viited 

Kategooria:Eesti aktivistid
Kategooria:Eesti mesinikud
Kategooria:Sündinud 1855
Kategooria:Surnud 1893
Kategooria:Eesti Kirjameeste Seltsi liikmed